| Medaljeoversikt |
| --- |
| Konkurrerte for Qatars flagg Qatar |
| Friidrett VM i friidrett innendørs |
| Bronse | Sopot 2014 |  60 m |
| Friidrett Asialekene i friidrett |
| Gull | Guangzhou 2010 |  200 m |
| Gull | Guangzhou 2010 |  400 m |
| Gull | Incheon 2014 |  100 m |
| Gull | Incheon 2014 |  200 m |
| Friidrett Asiamesterskapet i friidrett |
| Gull | Wuham 2015 |  100 m |
| Gull | Kobe 2011 |  200 m |
| Friidrett Asiamesterskapet i friidrett innendørs |
| Sølv | Hangzhou 2014 |  60 m |

**Femi Seun Ogunode** (født 15. mai 1991 i Ondo City) er en nigerianskfødt friidrettsutøver som konkurrerer for Qatar i sprintløp. Han har bronse på 60 meter fra VM i friidrett innendørs 2014 som fremste internasjonale meritt, og ble asiamester på 400 meter i 2015. 

Han flyttet til Qatar i oktober 2009. Hans personlige rekord er 9,91 sekunder på 100 meter satt under Asiamesterskapet i 2015, noe som gjør ham til den raskeste mannen i Asia på 100 meter.

Idrettskarriere
---------------

2010
Ogunode debuterte internasjonalt for Qatar ved vestasiamestersksapet i friidrett 2010, der han vant 100 og 200 meter. Han ble tatt ut til Asialekene 2010 i Guangzhou, der han vant både 200 og 400 meter, og satte personlig rekord på begge distansene (20,43 og 45,12).

2011
Ved Asiamesterskapet i friidrett 2011 vant han 200 meter, og satte ny mesterskapsrekord med 20,41. Han vant både 100 og 200 meter ved Military World Games 2011 i Rio de Janeiro. Han deltok på 200 og 400 meter ved VM i friidrett 2011. På 200 meter fikk han niende beste tid i semifinalen, og ble ikke blant de åtte som gikk til finalen. På 400 meter nådde han finalen, men kom sist i mål i finalen, og endte på 8.-plass med tiden 45,55. Ved det arabiske mesterskap i friidrett 2011 vant han 200 meter, og fikk bronse på 100 meter og 4 x 100 meter stafett. 

Han vant også 100 meter ved panarabiske leker 2011, der han også kom på 2.-plass på 200 meter, bak marokkanske Aziz Ouhadi. Han ble imidlertid tatt i doping ved dette mesterskapet, der urinprøven inneholdt Clenbuterol.
Han ble utestengt fra idrett fram til 8. januar 2014. 

2014
Etter utestengelsen deltok han ved Asiamesterskapet i friidrett innendørs 2014 i februar 2014. Der løp han inn til sølv på 60 meter, én hundredel bak qatarske Samuel Francis, med tiden 6,62 sekunder. I mars deltok han ved VM i friidrett innendørs 2014, og kom der på 3.-plass på 60 meter. Ved Verdenscupen i friidrett 2014 konkurrerte han for Asia og stillehavsregionen, og kom på 3.-plass på 100 meter og 200 meter. På 100 meter satte han ny personlig rekord med 10,04 sekunder. Han tok en ny dobbeltseier ved Asialekene 2014, der han vant 100 og 200 meter. På 100 meter satte han ny asiatisk rekord med 9,93, og på 200 meter satte han mesterskapsrekord med 20,14 sekunder. 

2015
I april 2015 deltok han ved det arabiske mesterskapet i friidrett 2015 i Isa Town i Bahrain, og vant både 100 og 200 meter. Han forbedret sin egen asiarekord på 100 meter ved Asiamesterskapet i friidrett 2015, der han vant gull med tiden 9,91 sekunder. 

Han representerte Qatar på 100 meter under VM i friidrett 2015 i Beijing, der han ble slått ut i semifinaleheatet.
På 200 meter nådde han finalen, og endte der på 7.-plass.

Den 11. september 2015 satte han ny asiatisk rekord på 200 meter, med tiden 19,97 sekunder, ved Diamond League-stevnet Memorial Van Damme i Brussel.

2021
Han representerte landet sitt under Sommer-OL 2020 i Tokyo på 100 meter der han ble utslått i semifinalen. Ogunode deltok også på 200 meter der han ble utslått i semifinalen.

Referanser
----------

1. ↑   World Athletics Database, World Athletics utøver-ID 253885[Hentet fra Wikidata]
2. ↑   Femi Ogunode IAAF 25. august 2015
3. ↑  IAAF - *Ogunode and Fukushima complete doubles in Guangzhou – Asian Games, Day 5*, besøkt 13. november 2015.
4. ↑  The Hindu - *IAAF bans two Qataris*, besøkt 13. november 2015.
5. ↑   Heat results IAAF. 26. august 2015.
6. ↑  «Athletics – Men's 100m - Semi-Final - Results» (PDF) **(engelsk)**. olympics.com. 1. august 2021. Arkivert fra originalen (PDF) 2. august 2021. Besøkt 30. august 2021.
7. ↑  «Athletics – Men's 200m - Semi-Final - Results» (PDF) **(engelsk)**. olympics.com. 3. august 2021. Arkivert fra originalen (PDF) 8. august 2021. Besøkt 31. august 2021.

Eksterne lenker
---------------

* (en) *Femi Ogunode* – bilder, video eller lyd på Wikimedia Commons Rediger på Wikidata

* (en) Femi Ogunode – Olympics.com Rediger på Wikidata

* (en) Femi Ogunode – Olympic.org Rediger på Wikidata

* (en) Femi Ogunode – Olympedia Rediger på Wikidata

* (en) Femi Ogunode – Sports-Reference (OL-resultater – arkivert) Rediger på Wikidata

* (en) Femi Ogunode – World Athletics Rediger på Wikidata

* (en) Femi Ogunode – Diamond League Rediger på Wikidata

* (en) Femi Ogunode – Track and Field Statistics Rediger på Wikidata
* (en) Femi Ogunode, hjemmeside Arkivert 28. august 2015 hos Wayback Machine.
* (en) Profil på All-Athletics.com Arkivert 17. november 2015 hos Wayback Machine.

  


| * v
* d
* r
Asiamestere på 100 meter, menn |
| --- |
| 
* 1973: Anat Ratanapol
* 1975: Anat Ratanapol
* 1979: Suchart Jairsuraparp
* 1981: Suchart Jairsuraparp
* 1983: Suchart Jairsuraparp
* 1985: Zheng Chen
* 1987: Talal Mansour
* 1989: Zheng Chen
* 1991: Talal Mansour
* 1993: Talal Mansour
* 1995: Lin Wei
* 1998: Zhou Wei
* 2000: Jamal Al-Saffar
* 2002: Jamal Al-Saffar
* 2003: Chen Haijian
* 2005: Yahya Al-Ghahes
* 2007: Samuel Francis
* 2009: Zhang Peimeng
* **2011**: Su Bingtian
* 2013: Su Bingtian
* 2015: Femi Ogunode
* 2017: Hassan Taftian
* 2019: Yoshihide Kiryū

 |